
DUŠA 


Duša nikako nije "'dio"' što zajedno s tijelom tvori ljudsko biće; ona je oznaka za čitava 
čovjeka ukoliko ga oživljava duh života. Pravo reći, ona ne nastava tijelo, već se njime očituje, 
a ono - kao put - također označuje čitava čovjeka. Snagom svoje veze s Duhom duša 
naznačuje u čovjeku njegovo duhovno podrijetlo; ali ta je "duhovnost" duboko ukorijenjena 
u konkretan svijet, kako to pokazuje učestalost upotrebljavanog izraza. 


I. DUŠA I ŽIVA OSOBA 


Izrazi koji označuju dušu - zefeš (hebr.), psykhe (grč.), anima (lat.) - povezuju se u biblijskim 
jezicima više ili manje izravno sa slikom daha. 


1. Čovjek živi. - Dah, disanje doista je u najvišem smislu znak života. Biti živ znači imati još u 
sebi daha (2 Sam 1,9; Dj 20,10; 


(2 Sam 1,9) 
(9) Tada mi on reče: 'Dođi ovamo k meni pa me ubij, jer me obuzeo smrtni grč, a duša je još sva u 
meni!" 


(Dj 20,10) 
(10) Pavao siđe, nadnese se nad dječaka, obujmi ga i reče: "Ne uznemirujte se! Duša je još u 
njemu!" 


kad čovjek umre, duša izlazi (Post 35,18), 


(Post 35,18) 
(18) Kad se rastavljala s dušom - jer umiraše Rahela - nadjenu sinu ime Ben Oni; ali ga otac prozva 
Benjamin. 


biva izdahnuta (Jr 15,9) 


(Jr 15,9) 

(9) Onesvijestila se roditeljka sedmero djece, dušu ispustila. Sunce joj zađe još za dana: postiđena, 
osramoćena je. A što od njih ostane, pod mač ću vrći pred njihovim dušmanima" - riječ je 
Gospodnja. 


ili prolivena poput neke tekućine (Iz 53,12); (navedena kratica ne odgovara biblijskom citatu - 
napomena Milan Kušnjačić) 


(Iz 53,12) 
(12) Zato ću mu mnoštvo dati u baštinu i s mogućnicima plijen će dijeliti, jer sam se ponudio na 
smrt i među zlikovce bio ubrojen, da grijehe mnogih ponese na sebi i da se zauzme za zločince. 


ako uskrsne, duša se vraća u njega (1 Kr 17,21). 


(1Kr17,21) 
(21) Zatim se tri puta pružio nad dječakom zazivajući Gospodina: "Gospodine, Bože, učini da se u 


ovo dijete vrati duša njegova!" 


Ovako bi se mogao izražavati i Grk i Semit; ali pod ovom istovjetnošću izraza krije se razlika 
u gledanju. Prema jednom, dosta čestom nazoru (on je jasno potvrđen u stanovitoj grčkoj 
filozofiji), duša je sklona postati samosvojnim načelom što postoji neovisno o tijelu u kojem se 
nalazi i iz kojega izlazi: to je "'spiritualističko"' poimanje koje se nesumnjivo naslanja na 
gotovo netvarnu narav daha, suprotnu materijalnosti tijela. Za Semite, naprotiv, dah ostaje 
neodvojivim od tijela što ga oživljuje; on naprosto naznačuje način na koji se konkretni život 
očituje u čovjeku, prije svega onim što se miče dok čovjek, naizgled nepokretan, spava. Neće li 
to biti jedan od dubokih razloga koji su doveli do poistovjećivanja duše i krvi (Ps 72,14)? 


(Ps 72,14) 
(14) oslobodit će ih nepravde i nasilja, jer je dragocjena u njegovim očima krv njihova. 


Duša je u krvi (Lev 17,10 sl), ona je krv sama (Lev 17,14; Pnz 12,23), ona je živi čovjek. 


(Lev 17,10 sl) 

(10) "Nadalje, protiv svakoga pojedinca od Izraelova doma, a tako i protiv svakoga pridošlice među 
vama koji bi blagovao bilo kakvu krv, ja ću se okrenuti, svakoga tko blaguje krv odstranit ću iz 
njegova naroda. (11) Jer je život živoga bića u krvi. Tu krv ja sam vama dao da na žrtveniku njome 
obavljate obred pomirenja za svoje živote. Jer krv je ono što ispašta za život. 


(Lev 17,14) 

(14) Jer život svakoga živog bića jest njegova krv. Zato sam i rekao Izraelcima: ne smijete jesti krvi 
ni od kakva živog bića, jer život svakoga živog bića jest njegova krv. Tko god je bude jeo, neka se 
odstrani. 


(Pnz 12,23) 
(23) Samo, pazi da ne jedeš krvi! Ta krv je život. Ne smiješ jesti život s mesom. 


2. Život. - Od značenja "živo" taj izraz lako prelazi u značenje života, kako to pokazuje 
usporedna uporaba tih izraza: "Ne predaj jastrebu život grlice svoje, i život svojih siromaha 
ne zaboravi zauvijek!" (Ps 74,19); drugdje - u zakonu o odmazdi - "duša za dušu"' može se 
prevesti "'život za život"' (Izl 21,23). 


(Izl 21,23) 
(23) Bude li drugog zla, neka je kazna: život za život, 


Tako "život" i ""duša"' bivaju često izjednačeni, premda se pri tom ne misli samo na 
"duhovni" život nasuprot "'tjelesnome"'. Ali, s druge strane, ovaj se život, dugo vremena 
ograničavan na zemaljski vidokrug, otkriva najzad kao otvoren nebeskom, vječnom životu. 
Stoga treba svaki put osluhnuti kontekst da bi se razaznao točan smisao te riječi. 

U nekim slučajevima duša se smatra načelom vremenitog života. Čovjek se plaši da će je 


izgubiti (JŠ 9,24; Dj 27,34), 


(Jš 9,24) 

(24) Oni odgovore Jošui: "Sa svih strana dolazili su glasovi nama, slugama tvojim, kako je 
Gospodin, Bog tvoj, odredio Mojsiju, sluzi svomu, da će vam dati svu zemlju i da će istrijebiti 
ispred vas sve stanovnike ove zemlje; silno smo se uplašili od vas za svoje živote i zato smo učinili 


OVO. 


(Dj 27,34) 
(34) Stoga vas molim: založite nešto jer to je za vaš spas. Ta nikome od vas ni vlas s glave neće 
propasti." 


htio bi je očuvati od smrti (1 Sam 19,11; Ps 6,5), 


(1 Sam 19,11) 

(11) Iste noći Šaul posla glasnike da nadziru Davidovu kuću jer je htio da ubije Davida u rano jutro. 
Ali Davidova žena Mikala javi to Davidu govoreći: "Ako noćas ne umakneš na sigurno mjesto, 
sutra ćeš biti mrtav!" 


(Ps 6,5) 
(5) Vrati se, Gospodine, dušu mi izbavi, spasi me rad svoje dobrote: 


osigurati je (Lk 21,19) kad osjeća da je ugrožena (Rim 11,3 = 1 Kr 19,10; Mt 2,20 = Izl 4,19; 
Ps 35,4; 38,13). 


(Lk 21,19) 
(19) Svojom ćete se postojanošću spasiti." 


(Rim 11,3) 
(3) Gospode, proroke tvoje pobiše, žrtvenike tvoje porušiše; ja ostadoh sam i još mi o glavi rade. 


(1 Kr 19,10) 

(10) On odgovori: "Revnovao sam gorljivo za Gospodina, Boga nad vojskama, jer su sinovi 
Izraelovi napustili tvoj Savez, srušili tvoje žrtvenike i pobili mačem tvoje proroke. Ostao sam sam, 
a oni traže da i meni uzmu život." 


(Mt 2,20) 
(20) "Ustani, reče, uzmi dijete i njegovu majku te pođi u zemlju izraelsku jer su umrli oni koji su 
djetetu o glavi radili." 


(Izl 4,19) 
(19) I Gospodin reče Mojsiju u Midjanu: "Vrati se u Egipat, jer su pomrli svi ljudi koji su tražili tvoj 
život." 


(Ps 35,4) 
(4) Nek' se smetu 1 postide koji život moj traže, nek' uzmaknu i nek' se posrame koji mi propast 
snuju! 


(Ps 38,13) 
(13) Namještaju mi zamke oni koji mi život vrebaju, koji mi žele nesreću, propašću mi prijete i 
uvijek smišljaju prijevare. 


I obratno: ne smije se pretjerano biti u strahu za nju (Mt 6,25//), 


(Mt 6,25) 
(25) "Zato vam kažem: Ne budite zabrinuti za život svoj: što ćete jesti, što ćete piti; ni za tijelo 


svoje: u što ćete se obući. Zar život nije vredniji od jela 1 tijelo od odijela?" 


(Lk 12,22) 
(22) Zatim reče svojim učenicima: "Zato vam kažem: ne budite zabrinuti za život: što ćete jesti; ni 
za tijelo: u što ćete se obući. (23) Ta život je vredniji od jela 1 tijelo od odijela. 


već je izložiti i pogibli (Fil 2,30), 


(Fil 2,30) 
(30) jer se za djelo Kristovo smrti sasvim približio, životnoj se pogibli izložio da nadopuni ono u 
čemu me vi ne mogoste poslužiti. 


predati je za svoje stado (1 Sol 2,8). 


(1 Sol 2,8) 
(8) Tako, puni ljubavi prema vama, htjedosmo vam predati ne samo evanđelje Božje nego i naše 
duše jer ste nam omiljeli. 


Ta Isus ju je dao (Mt 20,28//; Iv 10,11.15.17), 


(Mt 20,28) 
(28) "Tako i Sin Covječji nije došao da bude služen, nego da služi i život svoj dade kao otkupninu 
za mnoge." 


(MK 10,45) 
(45) Jer ni Sin Covječji nije došao da bude služen, nego da služi i život svoj dade kao otkupninu za 
mnoge." 


(Iv 10,11.15.17) 

(11) "Ja sam pastir dobri. Pastir dobri život svoj polaže za ovce. 

(15) kao što mene poznaje Otac i ja poznajem Oca i život svoj polažem za ovce. 
(17) Zbog toga me i ljubi Otac što polažem život svoj da ga opet uzmem. 


a po njegovu primjeru moramo je i mi žrtvovati (Iv 13,37 sl; 15,135 1 Iv 3,16). 


(Iv 13,37 sl) 

(37) Nato će mu Petar: "Gospodine, a zašto sada ne bih mogao poći za tobom? Zivot ću svoj 
položiti za tebe!" (38) Odgovori Isus: "Zivot ćeš svoj položiti za mene? Zaista, zaista, kažem ti: 
Pijetao neće zapjevati dok me triput ne zatajiš." 


(Iv 15,13) 
(13) Veće ljubavi nitko nema od ove: da tko život svoj položi za svoje prijatelje. 


(11v 3,16) 
(16) Po ovom smo upoznali Ljubav: on je za nas položio život svoj. I mi smo dužni živote položiti 
za braću. 


Ako je moguće tako žrtvovati život, to ne biva samo stoga što se zna da ga Gospodin može 
izbaviti (Ps 34,23; 72,14), 


(Ps 34,23) 
(23) Gospodin izbavlja duše slugu svojih, i neće platiti tko god se njemu utječe. 


(Ps 72,14) 
(14) oslobodit će ih nepravde i nasilja, jer je dragocjena u njegovim očima krv njihova. 


već i zato što je Isus tim govorom objavio dar vječnog života. To on čini igrom riječi različita 
značenja: ""Tko hoće sačuvati svoj život, izgubit će ga, a tko izgubi radi mene svoj život, naći 
će ga"' (Mt 16,25 sl//; usp. Mt 10,39; Lk 14,26; 17,33; Iv 12,25). 


(Mt 16,25 sl) 

(25) Tko hoće život svoj spasiti, izgubit će ga, a tko izgubi život svoj poradi mena, naći će ga. (26) 
Ta što će koristiti čovjeku ako sav svijet stekne, a životu svojemu naudi? Ili što će čovjek dati u 
zamjenu za život svoj? 


(Mk 8,35-37) 

(35) Tko hoće život svoj spasiti, izgubit će ga; a tko izgubi život svoj poradi mene i evanđelja, 
spasit će ga. (36) Ta što koristi čovjeku steći sav svijet, a životu svojemu nauditi? (37) Ta što da 
čovjek dadne u zamjenu za život svoj? 


(Mt 10,39) 
(39) Tko nađe život svoj, izgubit će ga, a tko izgubi svoj život poradi mene, naći će ga." 


(Lk 14,26) 
(26) "Dođe li tko k meni, a ne mrzi svog oca i majku, ženu i djecu, braću i sestre, pa i sam svoj 
život, ne može biti moj učenik! 


(Lk 17,33) 
(33) Tko god bude nastojao život svoj sačuvati, izgubit će ga; a tko ga izgubi, živa će ga sačuvati." 


(Iv 12,25) 
(25) Tko ljubi svoj život, izgubit će ga. A tko mrzi svoj život na ovome svijetu, sačuvat će ga za 
Život vječni. 


Pod tim uvjetima, "'spas duše"' jest konačno pobjeda vječnog života pohranjenog u duši (Jak 
1,21; 5,20; 1 Pt 1,9; Heb 10,39). 


(Jak 1,21) 
(21) Zato odložite svaku prljavštinu i preostalu zloću i sa svom krotkošću primite usađenu riječ koja 
ima moć spasiti duše vaše. 


(Jak 5,20) 

(20) znajte: tko vrati grešnika s lutalačkog puta njegova, spasit će dušu njegovu od smrti i pokriti 
mnoštvo grijeha. 

(1Pt1,9) 

(9) što postigoste svrhu svoje vjere: spasenje duša. 


(Heb 10,39) 
(39) A mi nismo od onih koji otpadaju, sebi na propast, nego od onih koji vjeruju na spas duše. 


3. Ljudska osoba. - Ako je život najdragocjenije čovjekovo dobro (1 Sam 26,24), 


(1 Sam 26,24) 
(24) I gle, kako je danas tvoj život bio drag u mojim očima, tako neka moj život bude drag u 
Gospodnjim očima! I neka me Gospodin izbavi iz svake nevolje!" 


onda spasiti dušu znači spasiti sama sebe: na kraju duša označava osobu. 
Objektivno, "'dušom"' se ponajprije naziva svako živo biće, pa i životinja (Post 1,20 sl. 24; 
2,19); 


(Post 1,20 sl) 

(20) I reče Bog: "Nek' povrvi vodom vreva živih stvorova, i ptice nek' polete nad zemljom, svodom 
nebeskim!" I bi tako. (21) Stvori Bog morske grdosije i svakovrsne žive stvorove što mile 1 vrve 
vodom i ptice krilate svake vrste. I vidje Bog da je dobro. 


(Post 1,24) 
(24) I reče Bog: "Neka zemlja izvede živa bića, svako prema svojoj vrsti: stoku, gmizavce i zvjerad 
svake vrste!" I bi tako. 


(Post 2,19) 
(19) Tada Gospodin, Bog, načini od zemlje sve životinje u polju i sve ptice u zraku i predvede ih 
čovjeku da vidi kako će koju nazvati, pa kako koje stvorenje čovjek prozove, da mu tako bude ime. 


ali najčešće se radi o ljudima; tako se govori o kraju "'od sedamdeset duša"' (Post 46,27 = Dj 
7,14; usp. Pnz 10,22; Dj 2,41; 27,37). 


(Post 46,27) 
(27) Ik tome dva sina Josipova što su mu se rodila u Egiptu. Prema tome, sve čeljadi Jakovljeva 
doma što se naseli u Egiptu bijaše sedamdeset duša. 


(Dj 7,14) 
(14) Josip tada posla po Jakova, oca svoga, i svu rodbinu, sedamdeset i pet duša. 


(Pnz 10,22) 
(22) Tvojih otaca, kad su se spustili u Egipat, bješe samo sedamdeset, a sad je Gospodin, Bog tvoj, 
učinio te vas ima kao zvijezda na nebu. 


(Dj 2,41) 
(41) Ioni prigrliše riječ njegovu 1 krstiše se te im se u onaj dan pridruži oko tri tisuće duša. 


(Dj 27,37) 
(37) A svih nas je u lađi bilo dvjesta sedamdeset i šest duša. 


Duša - to je čovjek, to je netko (Lev 5,1...; 24,17; MK 3,4; Dj 2,43; 1 Pt 3,20; Otk 8,9), 


(Lev 5,1...) 

"Zgriješi li tko tako što čuje riječi proklinjanja a odbije da svjedoči iako je mogao biti svjedokom 
jer je ili sam vidio ili doznao pa tako nosi krivnju na sebi; (2) ili ako tko dirne kakav nečist predmet, 
strv nečiste zvijeri, strv nečista živinčeta ili strv nečista puzavca - i u neznanju postane nečist 1 
odgovoran; 


(Lev 24,17) 
(17) Ako čovjek zada smrtan udarac drugome, mora se smaknuti. 


(Mk 3,4) 


*1 veo 4,4 


(Dj 2,43) 
(43) Strahopoštovanje obuzimaše svaku dušu: apostoli su činili mnoga čudesa i znamenja. 


(1 Pt 3,20) 
(20) koji bijahu nekoć nepokorni, kad ih ono Božja strpljivost iščekivaše, u vrijeme Noino, dok se 
gradila korablja u kojoj nekolicina, to jest osam duša, bi spašena vodom. 


(Otk 8,9) 
(9) te izginu trećina stvorenja što u moru žive i trećina lađa propade. 


npr. kao suprotnost tovaru (Dj 27,10). 


(Dj 27,10) 
(10) "Ljudi, govorio im je, vidim da će plovidba biti nezgodna i na veliku štetu ne samo za tovar i 
lađu nego i za naše živote." 


Na krajnjem stupnju tog pojmovnog opredmećenja može čak i lešina biti označena kao 
"mrtva duša' (Br 6,6). 


(Br 6,6) 
(6) Za sve vrijeme svoga zavjeta Gospodinu neka se ne primiče nikakvu mrtvacu. 


U funkciji subjekta duša odgovara našem ja, upravo kao i srce ili tijelo [put], ali uz prizvuk 
nutarnjosti i životne snage: "Tako mi žive duše! "' (Pnz 32,40; Am 6,8; 2 Kor 1,23) 


(Pnz 32,40) 
(40) Da, svoju ruku ja dižem prema nebu i kažem: Ne bio ja živ vječito 


(Am 6,8) 
(8) Zakle se Gospod samim sobom - riječ je Gospodina, Boga nad Vojskama: "Gnušam se oholosti 
Jakovljeve i mrzim dvorce njegove, predat ću grad i sve u njemu." 


(2 Kor 1,23) 
(23) A ja prizivljem Boga za svjedoka: duše mi, da vas poštedim, nisam više dolazio u Korint. 


znači duboko angažiranje onoga koji se zaklinje. David je ljubio Jonatana "'kao svoju dušu'' 
(1 Sam 18,1.3). 


(1 Sam 18,1.3) 

Kad je David završio razgovor sa Šaulom, Jonatanova se duša prikloni Davidovoj duši i Jonatan ga 
zavolje kao samoga sebe. 

(3) I Jonatan sklopi savez s Davidom jer ga je ljubio kao samoga sebe. 


Najzad, ovo se ja izražava u djelatnostima koje nisu sve "'duhovne"'. Tako bogataš kaže: 
"Tada ću reći svojoj duši: 'Dušo, imaš mnogo dobra u zalihi za brojne godine, počivaj, jedi, 
pij, uživaj! Luđače - reče mu Bog - još noćas zatražit će ti se natrag duša [tvoj život]' (Lk 
12,19 sl). 


(Lk 12,19 sl) 

(19) Tada ću reći duši svojoj: dušo, evo imaš u zalihi mnogo dobara za godine mnoge. Počivaj, jedi, 
pij, uživaj!' (20) Ali Bog mu reče: 'Bezumniče! Već noćas duša će se tvoja zaiskati od tebe! A što si 
pripravio, čije će biti? 


Spominjenja duše naglašava užitak i volju da se živi, podsjećajući malo na silovitost žeđi što 
se javlja u isušenom grlu (Ps 63,2). 


(Ps 63,2) 


(2) O Bože, ti si Bog moj: gorljivo tebe tražim; tebe žeđa duša moja, tebe želi tijelo moje, kao 
zemlja suha, žedna, bezvodna. 


Pohlepna, izgladnjela duša može se nasititi (Ps 107,9; Jr 31,14). 


(Ps 107,9) 
(9) Jer gladnu dušu on nasiti, dušu izgladnjelu on napuni dobrima. 


(Jr 31,14) 
(14) Pretilinom ću im okrijepiti svećenstvo i narod svoj nasititi dobrima" - riječ je Gospodnja. 


Njezini se osjećaji kreću od veselja (Ps 86,4) 


(Ps 86,4) 
(4) Razveseli dušu sluge svoga jer k tebi, Gospodine, dušu uzdižem. 


do potresenosti (Iv 12,27) 


(Iv 12,27) 
(27) "Duša mi je sada potresena i što da kažem? Oče, izbavi me iz ovoga časa? No, zato dođoh u 
ovaj čas! 


i žalosti (Mt 26,38 = Ps 42,6), 


(Mt 26,38) 
(38) Tada im reče: "Duša mi je nasmrt žalosna. Ostanite ovdje i bdijte sa mnom!" 


(Ps 42,6) 
(6) Što si mi, dušo, klonula i što jecaš u meni? U Boga se uzdaj, jer opet ću ga slaviti, spasenje 
svoje, Boga svog! 


od olakšanja (Fil 2,19) do klonuća (Heb 12,3). 
(Fil 2,19) 


(19) Nadam se u Gospodinu Isusu da ću vam uskoro poslati Timoteja da mi odlane kad saznam što 
je s vama. 


(Heb 12,3) 
(3) Doista pomno promotrite njega, koji podnese toliko protivljenje grešnika protiv sebe, da - 
premoreni - ne klonete duhom. 


Ona se hoće okrijepiti da bi mogla prenijeti očinski blagoslov (Post 27,4) 


(Post 27,4) 
(4) Onda mi pripremi ukusan obrok, kako volim, te mi ga donesi da blagujem, pa da te mognem 
blagosloviti prije nego umrem." 


ili podnijeti progon (Dj 14,22). 
(Dj 14,22) 


(22) Učvršćivali su duše učenika bodreći ih da ustraju u vjeri jer da nam je kroz mnoge nevolje ući 
u kraljevstvo Božje. 


Stvorena je da ljubi (Post 34,3) 


(Post 34,3) 
(3) Njegovo srce prione za Dinu, Jakovljevu kćer, i on se u djevojku zaljubi. Nastojao je pridobiti 
djevojčino srce. 


ili da mrzi (Ps 11,5), 


(Ps 11,5) 
(5) Gospodin proniče pravedna i nepravedna, iz dna duše mrzi silnika. 


da joj se netko svidi (Mt 12,18 = Iz 42,2; Heb 10,38 = Hab 2,4), (ispravno je Iz 42,1 -napomena 
Milan Kušnjačić). 


(Mt 12,18) 
(18) Evo Sluge mojega, koga sebi izabrah: mog ljubimca, miljenika duše moje! Stavit ću Duha 
svoga na njega: naviještat će pravo narodima; 


(Iz 42,1) 
Evo Sluge mojega koga podupirem, mog izabranika, miljenika duše moje. 


(Heb 10,38) 
(38) A pravednik će moj od vjere živjeti, ako li pak otpadne, ne mili se on duši mojoj. 


(Hab 2,4) 
(4) Gle: propada onaj čija duša nije pravedna, a pravednik živi od svoje vjere. 


da bez pridržaja traži Boga (Mt 22,37// = Pnz 6,5; Ef 6,6; Kol 3,23) 
(Mt 22,37) 


(37) A on mu reče: "Ljubi Gospodina Boga svojega svim srcem svojim, i svom dušom svojom, i svim 
umom svojim. 

(MK 12,30) 
(30) Zato ljubi Gospodina Boga svojega iz svega srca svojega, i iz sve duše svoje, i iz svega uma 
SVOga, i iz sve snage svoje!" 


(Lk 10,27) 
(27) Odgovori mu onaj: Ljubi Gospodina Boga svojega iz svega srca svoga, i svom dušom svojom, i 
svom snagom svojom, i svim umom svojim; i svoga bližnjega kao sebe samoga!" 


(Pnz 6,5) 
(5) Zato ljubi Gospodina, Boga svoga, svim srcem svojim, svom dušom svojom i svom snagom 
svojom! 


(Ef 6,6) 
(6) Ne naoko, kao oni koji se ulaguju ljudima, nego kao sluge Kristove koje zdušno vrše volju 


Božju; 


(Kol 3,23) 
(23) Sto god radite, zdušno činite, kao Gospodinu, a ne ljudima, 


i dovijeka blagoslivlja Gospodina (Ps 103,1) 


(Ps 103,1) 
Blagoslivljaj Gospodina, dušo moja, i sve što je u meni, sveto ime njegovo! 


Upravo s tom puninom smisla mogu neki obrasci opet naći svoju prvotnu snagu: duše se 
moraju posvetiti (1 Pt 1,22). 


(1 Pt 1,22) 

(22) Pošto ste posluhom istini očistili duše svoje za nehinjeno bratoljublje, od srca žarko ljubite 
jedni druge. 

Za njih se Pavao troši (2 Kor 12,15), 


(2 Kor 12,15) 
(15) A ja ću najradije trošiti 1 istrošiti se za duše vaše. Ako vas više ljubim, zar da budem manje 
ljubljen? 


nad njima bdiju duhovne starješine (Heb 13,17), 

(Heb 13,17) 

(17) Poslušni budite svojim glavarima i podložni jer oni bdiju nad vašim dušama kao oni koji će 
polagati račun; neka to čine s radošću, a ne uzdišući jer vam to ne bi bilo korisno. 

njima Isus obećava pokoj (Mt 11,29). 

(Mt 11,29) 

(29) Uzmite jaram moj na sebe, učite se od mene jer sam krotka i ponizna srca i naći ćete spokoj 


dušama svojim. 


Te su duše bića od mesa, ali u njih je položeno sjeme života, klica vječnosti. 

II. DUŠA I DUH ŽIVOTA 


1. Duša i počelo života. - Duša je znak života, ali mu nije izvor. A u tome je druga razlika koja 
duboko dijeli ona dva načina mišljenja - semitski i platonistički. Za platoniste duša je isto što i 
duh: ona je na neki način njegova emanacija i pridaje čovjeku istinsku autonomiju. Za 
Semite, izvor života nije duša, već Bog po svome Duhu: "Gospodin, Bog, napravi čovjeka od 
praha zemaljskog i u nosnice mu udahne dah (zešamah) života. Tako postane čovjek živa duša 
(nefeš)"' (Post 2,7). 


(Post 2,7) 
(7) Gospodin, Bog, napravi čovjeka od praha zemaljskog i u nosnice mu udahne dah života. Tako 
postane čovjek živa duša. 


U svakom živom biću ima "'dah života"' (Post 7,22), bez kojega bi umrlo. 


(Post 7,22) 
(22) Sve što u svojim nosnicama imaše dah života - sve što bijaše na kopnu - izgibe. 


Taj mu se dah daje tokom čitava njegova smrtnog života: "Ako dah im oduzmeš, ugibaju, i 
opet se u prah vraćaju. Pošalješ li dah svoj, opet nastaju"' (Ps 104,29 sl). 


(Ps 104,29) 
(29) Sakriješ li lice svoje, tad se rastuže; ako dah im oduzmeš, ugibaju i opet se u prah vraćaju. (30) 
Pošalješ li dah svoj, opet nastaju, i tako obnavljaš lice zemlje. 


Tako se duša (psykhe), počelo života, i duh (pneuma) koji mu je izvorom razlikuju jedno od 
drugoga u srži ljudskog bića, ondje kamo samo Božja riječ može imati pristupa (Heb 4,12). 


(Heb 4,12) 
(12) Živa je, uistinu, Riječ Božja i djelotvorna; oštrija je od svakoga dvosjekla mača; prodire dotle 
da dijeli dušu i duh, zglobove i moždinu te prosuđuje nakane i misli srca. 


U kršćanskom poimanju ovo razlikovanje omogućuje da se govori o "'duševnima bez duha'' 
(Jd 19) 


(Id 19) 
(19) To su sijači razdora, sjetilnici koji nemaju Duha. 


ili da se u "'duševnima"' vide vjernici koji su iz ""pneumatskog"' stanja u koje ih je privelo 
krštenje pali natrag u "zemaljsko" (1 Kor 2,14; 15,44; Jak 3,15). 


(1 Kor 2,14) 
(14) Naravan čovjek ne prima što je od Duha Božjega; njemu je to ludost i ne može spoznati jer po 


Duhu valja prosuđivati. 


(1 Kor 15,44) 
(44) sije se tijelo naravno, uskršava tijelo duhovno. Ako ima tijelo naravno, ima i duhovno. 

(Jak 3,15) 
(15) Nije to mudrost koja odozgor silazi, nego zemaljska, ljudska, đavolska. 


2. Duša i prekogrobni život. - Iz toga proizlazi ova neposredna posljedica: za duh se nikad ne 
kaže da umire, već da se vraća k Gospodinu (Job 34,14 sl; Ps 31,6; Prop 12,7); 


(Job 34,14 sl) 
(14) Kad bi on dah svoj u se povukao, kad bi čitav svoj duh k sebi vratio, (15) sva bića bi odjednom 
izdahnula i u prah bi se pretvorio čovjek. 


(Ps 31,6) 
(6) U tvoje ruke duh svoj predajem: otkupi me, Gospodine, Bože vjerni. 


(Prop 12,7) 
(7) 1 vrati se prah u zemlju kao što je iz nje i došao, a duh se vrati Bogu koji ga je dao. 


duša, naprotiv, može umrijeti (Br 23,10; Suci 16,30; Ez 13,19), 


(Br 23,10) 
(10) Prah Jakovljev tko će prebrojiti; pijesak Izraela tko će izmjeriti! O, da mi je umrijeti smrću 
pravednika! O, da svršetak moj bude kao njegov!" 


(Suci 16,30) 
(30) 1 viknu: "Neka poginem s Filistejcima!" Nato uprije iz sve snage i sruši zdanje na knezove 1 na 
sav narod koji se ondje nalazio. Više ih ubi umirući nego što ih pobi za života. 


(Ez 13,19) 

(19) Obeščašćujete me pred mojim narodom za šaku ječma, za zalogaj kruha, ubijajući duše koje ne 
bi trebale da umru, a spasavajući one koje ne bi trebale da žive; i obmanjujete tako narod moj koji 
rado sluša vaše laži.' 


biti predana smrti (Ps 78,50), 
(50) I put gnjevu svojem otvori: ne poštedje im život od smrti, životinje im izruči pošasti. 


upravo kao i suhe kosti (Ez 37,1-14) 


(Ez 37,1-14) 

I spusti se na me ruka Gospodnja i Gospodin me u svojem duhu izvede i postavi usred doline pune 
kostiju. (2) Provede me kroz njih, svuda oko njih, 1 gle, bijaše ih u dolini veoma mnogo i bijahu 
sasvim suhe! (3) Reče mi: "Sine čovječji, mogu li ove kosti oživjeti?" Ja odgovorih: "Gospode, to 
samo ti znaš!" (4) Tad mi reče: "Prorokuj ovim kostima i reci im: 'O suhe kosti, čujte riječ 
Gospodnju!' (5) Ovako govori Gospod ovim kostima: 'Evo, duh ću svoj udahnuti u vas i oživjet 
ćete! (6) Žilama ću vas ispreplesti, mesom obložiti, kožom vas obaviti i duh svoj udahnuti u vas i 
oživjet ćete - i znat ćete da sam ja Gospodin!" (7) I ja stadoh prorokovati kao što mi bješe 
zapovjeđeno. I dok sam prorokovao, nastade šuškanje i pomicanje i kosti se stadoše pribirati. (8) 
Pogledah, i gle, po njima narasle žile i meso; kožom se presvukoše, ali duha još ne bijaše u njima. 
(9) I reče mi: "Prorokuj duhu, sine čovječji, prorokuj i reci: 'Ovako govori Gospod: Od sva četiri 
vjetra dođi, duše, i dahni u ova trupla da ožive!" (10) I stadoh prorokovati kao što mi zapovjedi, i 
duh uđe u njih i oživješe i stadoše na noge - vojska vrlo, vrlo velika. (11) Reče mi: "Sine čovječji, te 
kosti - to je sav dom Izraelov. Evo, oni vele: 'Usahnuše nam kosti i propade nam nada, pogibosmo!' 

(12) Zato prorokuj i reci im. 'Ovako govori Gospod: Ja ću otvoriti vaše grobove, izvesti vas iz vaših 
grobova, narode moj, i odvesti vas u zemlju Izraelovu! (13) I znat ćete da sam ja Gospodin kad 
otvorim grobove vaše i kad vas izvedem iz vaših grobova, moj narode! (14) I duh svoj udahnut ću u 
vas da oživite, i dovest ću vas u vašu zemlju, i znat ćete da ja, Gospodin govorim i činim - riječ je 
Gospodnja." 


ili tijelo (Ps 63,2; 16,9 sl). 


(Ps 63,2) 
(2) O Bože, ti si Bog moj: gorljivo tebe tražim; tebe žeđa duša moja, tebe želi tijelo moje, kao 
zemlja suha, žedna, bezvodna. 


(Ps 16,9 sl) 
(9) Stog' mi se raduje srce i kliče duša, i tijelo mi spokojno počiva. (10) Jer mi nećeš ostavit' dušu u 
Podzemlju ni dati da pravednik tvoj truleži ugleda. 


Ona silazi u Podzemlje da tamo provodi osiromašeni život sjena i mrtvnih, daleko od "'zemlje 
živih"' o kojoj više ništa ne zna (Job 14,21 sl; Prop 9,5.10), 


(Job 14,21 sl) 
(21) Djecu mu poštuju - o tom ništa ne zna; ako su prezrena - o tom ne razmišlja. (22) On jedino 
pati zbog svojega tijela, on jedino tuži zbog svojeg života." 


(Prop 9,5.10) 

(5) Živi barem znaju da će umrijeti, a mrtvi ne znaju ništa niti imaju više nagrade, jer se zaboravlja i 
spomen na njih. 

(10) I što god nakaniš učiniti, učini dok možeš, jer nema ni djela, ni umovanja, ni spoznaje, ni 
mudrosti u Podzemlju u koje ideš. 


daleko i od Boga, kojega ne može hvaliti (Ps 88,11 sl), 


(Ps 88,11 sl) 

(11) Zar na mrtvima činiš čudesa? Zar će sjene ustati i hvaliti tebe? (12) Zar se u grobu pripovijeda 
o tvojoj dobroti? O vjernosti tvojoj u Propasti? (13) Zar se u tmini objavljuju čudesa tvoja i tvoja 
pravda u Zaboravu? 


jer mrtvi obitavaju mjesto Tišine (Ps 94,17; 115,17). 


(Ps 94,17) 
(17) Da mi Gospodin ne pomaže, brzo bih sišao u mjesto tišine. 


(Ps 115,17) 
(17) Ne, Gospodina mrtvi ne hvale, nitko od onih što siđu u Podzemlje. 


Ukratko, 'nje više nema' (Job 7,8.21; Ps 39,14). 
(Job 7,8.21) 
(8) Prijateljsko oko neće me gledati; pogled svoj u mene upro si te sahnem. 


(21) Zar prijestupa moga ne možeš podnijeti i ne možeš prijeći preko krivnje moje? Jer, malo će 
proći i u prah ću leći, ti ćeš me tražiti, al' me biti neće." 

(Ps 39,14) 
(14) Odvrati pogled od mene, da odahnem prije nego odem i više ne budem! 


Međutim, kad ta duša siđe u dubine Podzemlja (Ps 30,4; 49,16; Izr 23,14), 


(Ps 30,4) 
(4) Gospodine, izveo si mi dušu iz Podzemlja, na rubu groba ti si me oživio. 


(Ps 49,16) 
(16) A moju će dušu Bog ugrabiti Podzemlju iz pandža i milostivo me primiti. 


(Izr 23,14) 
(14) biješ ga šibom, ali mu dušu iz Podzemlja izbavljaš. 


Božje će svemogućstvo dati te će odanle ponovno ustati (2 Mak 7,9.14.23) i opet oživjeti kosti 
rasijane: vjera je u to sigurna. 


(2 Mak 7,9.14.23) 

(9) Izdišući reče: "Ti nam, zlikovče, oduzimaš sadašnji život, ali će nas Kralj svijeta, zato što 
umiremo za njegove zakone, uskrisiti na život vječni." 

(14) Prije nego što je izdahnuo, reče ovo: "Blago onom koji umre od ruke ljudi, u čvrstoj nadi koju 
ima od Boga: da će ga Bog uskrisiti! A ti - za tebe nema uskrsnuća na život!" 

(23) Zato će vam Stvoritelj svijeta, koji je sazdao ljudski rod i koji svemu dade početak, milosrdno 
vratiti i duh i život, jer vi sad ne marite za se iz ljubavi prema njegovim zakonima." 

3. Duša i tijelo. - Ako duše silaze u Šeol, to ne znači da one tamo "žive" bez tjelesa: njihova 
tamošnja "egzistencija" nije prava, upravo zato što se ne mogu izraziti bez svojih tjelesa. 
Nauka o čovjekovoj besmrtnosti nije, dakle, isto što i pojam duhovnosti duše. Jednako tako, 
ne izgleda da ju je Knjiga Mudrosti uvela u baštinu biblijske objave. Pisac Knjige Mudrosti 
zahvaćen je doista helenizmom, on se prigodice i služi izrazima iz grčke antropologije, ali 
njegov način mišljenja ostaje uvijek drugačiji. Nema sumnje da "'propadljivo tijelo tlači dušu, 
i ovaj zemaljski šator pritiskuje um bremenit mislima'' (Mudr 9,15), 


(Mudr 9,15) 
(15) Jer propadljivo tijelo tlači dušu i ovaj zemljani šator pritiskuje um bremenit mislima. 


no tada je posrijedi čovječji razum, a ne duh života; a nadasve ne dolazi u pitanje preziranje 
materije (usp 13,3) 


(Mudr 13,3) 
(3) Jer ako su ih, opčinjeni njihovom ljepotom, uzeli smatrati bogovima, morali su spoznati koliko 
ih tek nadmašuje njihov gospodar jer ih je stvorio sam Tvorac ljepote. 


ni tijela: "Jer bijah dobar, ušao sam u tijelo bez ljage" - veli pisac (8,19 sl). 
(Mudr 8,19 sl) 


(19) Ja bijah mladić sretne naravi i imao sam dobru dušu, (20) ili bolje: jer bijah dobar, ušao sam u 
tijelo bez ljage. 

Ako se dakle razlikuje duša i tijelo, ne računa se pri tom na pravu opstojnost odvojene duše; 
kao i u židovskim apokalipsama toga vremena, duša silazi u Šeol (Mudr 16,14). 


(Mudr 16,14) 
(14) Covjek može svojom zloćom ubiti, ali kad duh izađe, ne može ga vratiti niti izbaviti dušu 
oduzetu. 


Bog koji ih drži u svojoj ruci (3,1; 4,14), 


(Mudr 3,1) 
A duše su pravednika u ruci Božjoj i njih se ne dotiče muka nikakva. 


(Mudr 4,14) 
(14) i jer mu je duša bila draga Gospodu, On ga je hitro izbavio od zloće oko njega. Svjetina sve to 
Vidi, ali ne shvaća; njima i ne pada na um 


može ih uskrisiti, jer je stvorio čovjeka za neraspadljivost (2,23). 


(Mudr 2,23) 
(23) Jer je Bog stvorio čovjeka za neraspadljivost i učinio ga na sliku svoje besmrtnosti. 


Biblija pripisuje čitavu čovjeku ono što će se kasnije uslijed razlikovanja duše i tijela 
pridržati duši; ali zato se u njoj ne susreće neko umanjeno vjerovanje u besmrtnost. Duše koje 
pod žrtvenikom (Otk 6,9; 20,4) 


(Otk 6,9) 
(9) Kad Jaganjac otvori peti pečat, vidjeh pod žrtvenikom duše zaklanih zbog riječi Božje i zbog 
svjedočanstva što ga imahu. 


(Otk 20,4) 

(4) I vidjeh prijestolja - onima što sjedoše na njih dano je suditi - i duše pogubljenih zbog 
svjedočanstva Isusova i zbog Riječi Božje i sve koji se ne pokloniše Zvijeri ni kipu njezinu te ne 
primiše žiga na čela svoja ni na ruke. Oni oživješe i zakraljevaše s Kristom tisuću godina. 


očekuju svoju nagradu (Mudr 2,22) 


(Mudr 2,22) 
(22) Oni ne znaju tajna Božjih, ne očekuju nagradu za svetost, ne vjeruju u naknadu čistim dušama. 


postoje ondje samo kao poziv na uskrsnuće - djelo Duha života, a ne djelo neke imanentne 
sile. Bog je u dušu položio sjeme vječnosti koje će u svoje vrijeme proklijati (Jak 1,21; 5,20; 1 
Pt 1,9). 


(Jak 1,21) 
(21) Zato odložite svaku prljavštinu i preostalu zloću i sa svom krotkošću primite usađenu riječ koja 
ima moć spasiti duše vaše. 


(Jak 5,20) 


(20) znajte: tko vrati grešnika s lutalačkog puta njegova, spasit će dušu njegovu od smrti i pokriti 
mnoštvo grijeha. 

(1Pt1,9) 
(9) što postigoste svrhu svoje vjere: spasenje duša. 


Čovjek će čitav postati opet "'duša živa" i - kako kaže Pavao - 'duhovno tijelo': on će sav 
uskrsnuti (1 Kor 15,45; usp. Post 2,7). 


(I Kor 15,45) 
(45) Tako je i pisano: Prvi čovjek, Adam, postade živa duša, posljednji Adam - duh životvorni. 


(Post 2,7) 
(7) Gospodin, Bog, napravi čovjeka od praha zemaljskog i u nosnice mu udahne dah života. Tako 
postane čovjek živa duša. 


- sastavio Milan Kušnjačić, 15. listopada 2023. 

